Kuna puudub kultuuripärandi kontseptsioon nii  üldriiklikult kui kaitsealade tarvis, saab ainult intuitiivselt otsustada, milliseid aset leidnud või leidvaid tegevusi kaitsealadel saab pidada kultuuripärandi kaitseks. Intuitiivselt võibki öelda, et mingeid kultuuripärandiga seotud tegevusi toimub. Tegeldakse ennekõike pärandkultuurmaastike ning pärandkoosluste kaitsega, kuid korraldatakse ka käsitööpäevi, toetatakse käsitööseltside tegevust ning kultuuripärandit tutvustavad kas kaitsealade valitsejad või selleks otstarbeks moodustatud  mittetulundusühingud, turismiettevõtted jne. Enam on viimastel aastatel tegeldud arhitektuuripärandiga, kõige aktiivsemalt ja tulemuslikumalt Karula rahvuspargis, kus korraldatakse iga-aastasi traditsioonilise ehituse koolitusi ning on korrastatud hulgaliselt vanu ehitisi.